section_heading: Priprema
paragraph_text: Od početka 1993. postojali su planovi muslimanskog vodstva o vojnom zauzimanju Stoca i plan napada na hrvatske snage u dolini Neretve koji su aktivirani 14. travnja 1993. operacijama u kojima je sudjelovalo oko 13.000 muslimanskih vojnika. Za dva tjedna brojčano nadmoćna ABiH, izdajom nepripremljenih hrvatskih saveznika, uspjela je skoro sasvim ovladati Konjicom i Jablanicom. Iz središnje Bosne, gdje su Muslimani (ABiH) bili nadmoćni, prelili su se preko Konjica i Jablanice do Mostara, a prijetnje su stizale i iz muslimanskih uporišta u Stocu i Čapljini. ABiH je podigla sve postrojbe u stanje pune borbene gotovosti te pozivala Muslimane u HVO-u neka im se pridruže. Samovoljno je 42. brdskom brigadom ABiH stigla na plato Gubavice i ušla u zonu odgovornosti čapljinske Prve brigade HVO, radi okupiranja Stoca. U ABiH su računali da će Muslimani u postrojbama HVO izdati Hrvate. Izdana je zapovijed kojima su 17. travnja 1993. naredili uvezivanje s Muslimanima u HVO-u te odredili da muslimansko ljudstvo iz HVO-a Čapljina ima zadaću zauzeti selo Tasovčiće i most u Čapljini.Kamenjar.com Ivo Lučić: Sukobi dvaju naroda u Hercegovini traju stoljećima, a ponovno su eskalirali u Stocu 18. listopada 2016. (pristupljeno 5. ožujka 2018.) Slijedile su Borbe za Dubravsku visoravan.